***ADATKEZELÉSI TÁJÉKOZTATÓ***

*A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, az Európai Parlament és a Tanács (EU) 2016/679 rendelet (a továbbiakban: általános adatvédelmi rendelet) 13. cikkében és egyéb vonatkozó rendelkezéseiben foglaltak szerint* ***„Magyar Sportcsillagok Ösztöndíjprogramban való részvétel”*** *során jelentkező adatkezelési tevékenységgel összefüggésben az alábbiakról tájékoztatom:*

***I. Az adatkezelő:***

a)Honvédelmi Minisztérium (1055 Budapest, Balaton u. 7-11., telefonszám: 474-1111, honlap: kormany.hu, email cím: adatvedelem@hm.gov.hu),

b) az adatkezelő képviselője: **Szalay-Bobrovniczky Kristóf**, honvédelmi miniszter,

c) az adatvédelmi tisztviselő és elérhetősége:dr. Ujfaludi Zoltán ezredes, 474-1111/21-388.

***II. Az adatkezelés célja és jogalapja, időtartama***:

a) **Az adatkezelés célja**: Magyar Sportcsillagok Ösztöndíjra (a továbbiakban: Ösztöndíj) benyújtott pályázatok, elbírálása, az Ösztöndíj folyósításáról szóló döntés meghozatala, az Ösztöndíj folyósításának biztosítása.

b)Az adatkezelés **jogalapja:** az általános adatvédelmi rendelet 6. cikk (1) bekezdés e) pontján alapul, azaz: az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges. Ezen feladatok végrehajtása a sportról szóló 2004. évi I. törvény (a továbbiakban: Stv.) 57/B.§-ban megfogalmazott rendelkezések figyelembevételével történik.

c)Az adatkezelés **időtartama:** Az adatkezelés időtartama az Stv. 57/B. § (2) bekezdése értelmében a pénzbeli juttatás folyósítását követő tíz évig, vagy – ha az későbbi – a pénzbeli juttatásra vonatkozóan benyújtott keresetet elbíráló peres eljárásban hozott határozat jogerőre emelkedésének napjáig, sikertelen pályázatok esetében egy évig tart.

d) Az adatkezelés során nem történik automatizált döntéshozatal, ideértve a profilalkotást is.

e)A személyes adatok megadása nélkül a II. a) pontban, törvény által meghatározott feladat teljesítése nem lehetséges.

***III. Adatközlés, adattovábbítás, adatfeldolgozás***

a) A hivatalos szervek általi esetleges megkeresésre (pl. rendőrség, ügyészség, bíróság) adatot közlünk.

b) Az adatokat a felsorolt tevékenység végrehajtásával, az I. pontban megnevezett adatkezelő által megbízott ügyintéző(k) kezeli(k), mely adatok a sportoló sportágában működő országos sportági szakszövetségek illetve sportági szövetségek, Magyar Olimpiai Bizottság, Magyar Paralimpiai Bizottság, Oktatási Hivatal, Tanácsadó Testület tagjai részére továbbításra kerülnek a Magyar Sportcsillagok Ösztöndíjról szóló 165/2013. (V. 28.) Korm. rendelet 5. § szerinti javaslat, valamint az ösztöndíj jogosultság feltételeinek ellenőrzése céljából.

c) Adatokat harmadik országba vagy nemzetközi szervezet részére nem továbbítunk.

d) Adatfeldolgozót nem veszünk igénybe.

***IV. Az Ön jogai***

Ön jogosult arra, hogy az adatkezeléssel összefüggő tényekről az adatkezelés megkezdését megelőzően **tájékoztatás**t kapjon, jelen tájékoztató e jogának érvényesülését szolgálja.

a) Ön az adatkezelés teljes időtartama alatt az adatkezelő által kezelt személyes adataira vonatkozólag az alábbiakat kérelmezheti:

- személyes adatokhoz való **hozzáférés**t,

- személyes adatainak **helyesbítés**ét, amennyiben azok pontatlanok,

- Ön jogosult arra, hogy kérésére az adatkezelés **korlátozás**ára kerüljön sor, amennyiben az alábbiakban felsorolt esetek valamelyike teljesül:

- ha Ön vitatja az adatai pontosságát (korlátozás arra az időtartamra vonatkozik, míg az adatkezelő az adatok pontosságát ellenőrzi),

- jogellenes adatkezelés esetén, Ön törlés helyett az adatok felhasználásának korlátozását kéri,

- az adatkezelőnek már nincs szüksége a személyes adatokra adatkezelés céljából, de Ön igényli azokat a jogi igényeinek előterjesztéséhez, érvényesítéséhez vagy védelméhez,

- ha Ön tiltakozott az adtakezelés ellen, úgy ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az Ön jogos indokaival szemben.

- A **tiltakozás**hoz való joga alapján Ön mint érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a GDPR 6. cikk (1) bekezdésének e) pontján alapuló kezelése ellen. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

b) Amennyiben megítélése szerint az Önre vonatkozó személyes adatok kezelése megsérti az általános adatvédelmi rendeletet, úgy az adatkezelő adatvédelmi tisztviselőjéhez, a lakóhelye vagy tartózkodási helye szerint **illetékes törvényszékhez fordulhat**, valamint **panaszt tehet** a Nemzeti Adatvédelmi és Információszabadság Hatóságnál (1055 Budapest, Falk Miksa utca 9-11., levelezési cím: 1363 Budapest, Pf. 9., telefon: +36 (1) 391-1400; e-mail: ugyfelszolgalat@naih.hu; honlap: www.naih.hu).